b'\n_START_ARTICLE_\nMistletoe\n_START_SECTION_\nTerminologi dan asal usul nama\n_START_PARAGRAPH_\nAsal-usul kata "mistletoe" belum diketahui dengan jelas, tetapi mungkin berasal dari bahasa Jerman "Mist" yang bererti kotoran haiwan. Dalam bahasa Inggeris Kuno, "mistel" merupakan sebutan lain untuk tanaman basil.\n_START_SECTION_\nPembiakan\n_START_PARAGRAPH_\nSejak dulu mistletoe hanya dianggap sebagai hama pembunuh pohon, tapi sekarang mistletoe diakui berperanan penting dalam menjaga keseimbangan ekosistem. Berbagai jenis binatang memakan buah, daun, dan tunas mistletoe sambil menyebarkan biji mistletoe yang lengket (lekit) ke mana-mana. Daun-daun mistletoe yang selalu berdaun hijau sepanjang tahun sering dipakai sebagai sarang bagi berbagai jenis burung. Di Australia terdapat lebih dari 240 spesies burung yang bersarang di kerimbunan daun mistletoe, atau kira-kira 75 peratus dari spesies burung yang ada._NEWLINE_Burung yang memakan buah mistletoe membantu penyebaran biji mistletoe. Biji tersebar bersama jatuhan najis burung di ranting-ranting pohon. Selain itu, burung juga boleh menjepit buah mistletoe dengan paruhnya agar biji terlepas dari isi buah. Burung lalu menyeka paruhnya pada ranting terdekat. Biji mistletoe berlapis getah yang lengket (melekit) mampu menempel erat pada dahan tanaman inang.\n_START_SECTION_\nKegunaan\n_START_PARAGRAPH_\nMistletoe popular di kalangan ahli pengubatan tradisional di Eropah. Di Jerman, tanaman ini digunakan untuk mengubati penyakit saluran pernafasan (Bronkitis) dan kanser . Selain itu, mistletoe juga sedang diteliti untuk pengubatan tumor. Walaupun penggunaan mistletoe belum diizinkan di Amerika Syarikat, mistletoe sudah diterima baik di Eropah ._NEWLINE_Mistletoe disebut-sebut dalam mitologi Norse. Dewa bernama Baldur terbunuh dengan senjata yang diperbuat dari mistletoe. Dalam mitologi Kelt dan ritual kepercayaan Druid, mistletoe digunakan sebagai penawar racun._NEWLINE_Pada tradisi orang Rumania, mistletoe (disebut v\xc3\xa2sc dalam bahasa Rumania) dianggap sebagai sumber nasib baik. Di daerah pedalaman, tanaman ini masih digunakan sebagai ubat dan dianggap memiliki kekuatan sihir.\n_START_SECTION_\nRujukan budaya\n_START_PARAGRAPH_\nMistletoe adalah relevan dengan beberapa budaya. Ia dikaitkan dengan Krismas Barat sebagai hiasan, di mana pencinta dijangka bercumbu. Sebab bagi perkara ini adalah kurang jelas. Adalah jelas bahawa Mistletoe telah memainkan peranan yang penting dalam mitologi Druid. Paling menarik ialah Upacara daripada Oak dan Mistletoe.'